নতুন ব্যাটসম্যান শন উইলিয়ামস ইবাদতের বলে কভারে মোসাদ্দেকের ক্যাচে পরিণত হন ১ রানে। অভিজ্ঞ সিকান্দার রাজা হতাশ করেন দলকে। রাজশাহীর হয়ে একটি মাত্র প্রথম শ্রেণির ম্যাচ খেলা মোহর শেখের বলে এলবিডব্লিউ হন ৯ রানে। পিটার মুরও বেশিক্ষণ টিকতে পারেননি। ইমরান আলীর শর্ট বল তুলে মারতে গিয়ে থার্ড ম্যানে দাঁড়ানো সাইফউদ্দিনের হাতে ক্যাচ দেন ৪ রান করা মুর। ৪৭ রান তুলতেই ৫ উইকেট নেই জিম্বাবুয়ের।